รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเกษตรฯ เตรียมความพร้อมรับสถานการณ์น้ำ
วันพุธที่ 11 ตุลาคม 2560
รัฐมนตรีว่าการกระทรวงเกษตรฯ เตรียมความพร้อมรับสถานการณ์น้ํา
เกษตรฯ ยันกทม.และปริมณฑลไม่ได้รับผลกระทบจากน้ําเหนือ เหตุปริมาณน้ําไหลผ่านเขื่อนเจ้าพระยายังอยู่ในเกณฑ์ควบคุมไม่สูงเท่าปี 54 มีเพียงพื้นที่นอกคันกั้นน้ําที่ได้รับผลกระทบน้ําเอ่อล้นตลิ่ง พร้อมแจ้งเตือนหน่วยเกี่ยวข้องแจงข้อมูลประชาชนต่อเนื่อง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรฯ ได้สั่งการให้มีการเตรียมความพร้อมรับสถานการณ์ ติดตามพยากรณ์อากาศจากกรมอุตุนิยมวิทยาอย่างใกล้ชิด โดยสั่งการให้กรมชลประทานติดตามสถานการณ์และตรวจสอบระบบชลประทานตลอดเวลา บริหารจัดการน้ําในอ่างเก็บน้ําให้อยู่ในเกณฑ์ควบคุมอย่างเคร่งครัด วางแผนการจัดจราจรน้ํา โดยพื้นที่ที่เคยเกิดน้ําท่วมประจํา ให้ติดตั้งเครื่องสูบน้ําและเครื่องมืออื่นเตรียมพร้อมไว้ด้วย และที่สําคัญ คือ การบูรณาการร่วมกับผู้ว่าราชการจังหวัด ปภ. และหน่วยงานที่เกี่ยวข้องทั้งในสังกัดกระทรวงเกษตรฯ และหน่วยงานอื่นๆ ในพื้นที่การแจ้งเตือนประชาชน ติดตามสภาพอากาศและการพยากรณ์อากาศ จากกรมอุตุนิยมวิทยาอย่างใกล้ชิด และเตรียมความพร้อมของเครื่องจักร เครื่องมือ อยู่ในพื้นที่ให้สามารถช่วยเหลือได้ทันที
สําหรับสถานการณ์น้ําในอ่างเก็บน้ํา สถานการณ์อ่างเก็บน้ําขนาดใหญ่และขนาดกลางทั่วประเทศ ปัจจุบัน(10ต.ค.60) มีปริมาณน้ําในอ่างฯ รวมกันทั้งสิ้น 59,478 ล้านลูกบาศก์เมตร คิดเป็นร้อยละ 79 ของความจุอ่างฯรวมกันทั้งหมด มากกว่าปี 2559 รวม 10,108 ล้าน ลบ.ม. เป็นน้ําใช้การได้ 35,659 ล้านลูกบาศก์เมตร คิดเป็นร้อยละ 69(ปี 2559 มีน้ําใช้การได้ 25,272 ล้าน ลบ.ม.)สามารถรองรับน้ําได้อีก 15,740 ล้าน ลบ.ม. คิดเป็นร้อยละ 21 ขณะที่ลุ่มน้ําเจ้าพระยา 4 เขื่อนหลักมีปริมาณน้ํารวมกันทั้งสิ้น 18,497 ล้าน ลบ.ม. คิดเป็นร้อยละ74ของความจุอ่างฯรวมกันทั้งหมด ปริมาณน้ํามากกว่าปี 2559 รวม 3,052 ล้าน ลบ.ม. มีปริมาณน้ําใช้การได้ 11,801 ล้าน ลบ.ม. คิดเป็นร้อยละ 65 (ปี 2559 มีน้ําใช้การได้ 8,749 ล้าน ลบ.ม.) สามารถรองรับน้ําได้อีกกว่า 6,394 ล้าน ลบ.ม. โดยอ่างเก็บน้ําขนาดใหญ่ที่มีระดับน้ําสูงกว่าเกณฑ์ควบคุมน้ําสูงสุด จํานวน 12 แห่ง ได้แก่ อ่างเก็บน้ํากิ่วลม กิ่วคอหมา แควน้อยบํารุงแดน ห้วยหลวง น้ําอูน น้ําพุง จุฬาภรณ์ อุบลรัตน์ บางพระ ป่าสักชลสิทธิ์ ทับเสลา และกระเสียว ส่วนอ่างเก็บน้ําขนาดกลางมีปริมาณน้ําเก็บกักอยู่ระหว่าง 80% - 100% จํานวน 168แห่ง และอ่างเก็บน้ําที่มีปริมาณน้ําเก็บกักมากกว่า 100% จํานวน 167แห่ง
สําหรับสภาพน้ําที่ลุ่มน้ําเจ้าพระยามีปริมาณน้ําไหลผ่านสถานีวัดน้ําอ.เมืองจ.นครสวรรค์ (C.2) อัตรา 2,528ลบ.ม./วินาทีต่ํากว่าตลิ่ง 1.97เมตรโดยมีแนวโน้มเพิ่มขึ้น และมีน้ําไหลผ่านเขื่อนเจ้าพระยาในอัตรา 2,188ลบ.ม./วินาทีมีพื้นที่นอกคันกั้นน้ํา ที่ได้รับผลกระทบน้ําเอ่อล้นตลิ่ง ได้แก่ บริเวณคลองโผงเผง คลองบางบาล และริมแม่น้ําน้อย บริเวณ อ.บางบาล อ.เสนา และอ.ผักไห่ จ.พระนครศรีอยุธยา ระดับน้ําหน้าเขื่อนเจ้าพระยา +16.80ม.รทก. รับน้ําเข้าฝั่งตะวันตกและฝั่งตะวันออกในปริมาณ 475ลบ.ม./วินาที ระบายน้ําท้ายเขื่อนป่าสักชลสิทธิ์ 346ลบ.ม./วินาทีมาผ่านเขื่อนพระรามหก 501ลบ.ม./วินาที น้ําไหลผ่านสถานีวัดน้ําบางไทร 2,328ลบ.ม./วินาที โดยใช้ปตร.คลองลัดโพธิ์จ.สมุทรปราการช่วยระบายน้ําออกสู่ทะเลให้เร็วขึ้น แต่อย่างไรก็ตาม ปริมาณน้ําที่ผ่าน อ.เมือง จ.นครสวรรค์ น้อยกว่าปี 2554 มาก โดยเมื่อปี 2554 สูงสุด 4,686 ลบ.ม./วินาที ประกอบกับสองฝั่งแม่น้ําเจ้าพระยามีคันกั้นน้ําที่สูงมาก สามารถป้องกันน้ําที่เอ่อล้นตลิ่งได้ จะท่วมเฉพาะพื้นที่นอกคันกั้นน้ํา คือ พื้นที่ระหว่างแม่น้ํากับคันกั้นน้ํา ส่วนพื้นที่ในคันกั้นน้ําไม่ท่วม ดังนั้น ยืนยันว่าน้ําจํานวนนี้จะไม่มีผลกระทบกับ กทม.และปริมณฑล  ด้านนายสมเกียรติ ประจําวงษ์ อธิบดีกรมชลประทานกล่าวเพิ่มเติมถึงการคาดการณ์ลุ่มน้ําเจ้าพระยา ที่ตลอดสัปดาห์ที่ผ่านมา มีปริมาณฝนตกกระจายในพื้นที่ภาคเหนือตอนล่างและภาคกลางมากกว่าที่คาดการณ์ไว้มากส่งผลให้มีปริมาณน้ําไหลมายังเขื่อนเจ้าพระยาสูงกว่าที่คาดการณ์ไว้เดิมประกอบกับกรมอุตุนิยมวิทยาและสถาบันสารสนเทศทรัพยากรน้ําและการเกษตรได้คาดการณ์ว่าในช่วงวันที่ 9 - 15 ต.ค. 60 ประเทศไทยจะยังคงมีฝนตกชุกหนาแน่นกับมีฝนตกหนักถึงหนักมากบางพื้นที่ ซึ่งกรมชลประทานได้ประเมินปริมาณน้ําจากการคาดการณ์ดังกล่าวพบว่าจะมีปริมาณน้ําจากแม่น้ําเจ้าพระยาที่อําเภอเมืองจังหวัดนครสวรรค์ไหลมารวมกับน้ําจากแม่น้ําสะแกกรังลงมายังเขื่อนเจ้าพระยาในอัตราสูงสุดประมาณ 3,100 ลูกบาศก์เมตรต่อวินาทีในวันที่ 15 ต.ค. 60
ดังนั้น เพื่อเป็นการรับมือกับสถานการณ์ดังกล่าวกรมชลประทานจะบริหารจัดการน้ําโดยใช้พื้นที่ว่างบริเวณเหนือเขื่อนเจ้าพระยาชะลอน้ําไว้รวมทั้งรับน้ําส่วนหนึ่งเข้าไปเก็บไว้ในพื้นที่ลุ่มต่ําทั้งสองฝั่งแต่เนื่องจากพื้นที่ชลประทานของลุ่มน้ําเจ้าพระยาตอนล่างมีฝนตกเต็มพื้นที่เช่นกันส่งผลให้มีน้ําท่าไหลหลากลงสู่ระบบชลประทานทั้งสองฝั่งด้วยทําให้สามารถรับน้ําเข้าไปได้เพียง 474ลูกบาศก์เมตรต่อวินาทีจากปริมาณน้ําสูงสุดที่รับได้ 700 ลูกบาศก์เมตรต่อวินาทีจําเป็นต้องเพิ่มปริมาณน้ําผ่านเขื่อนเจ้าพระยาจากเดิม 2,000 ลูกบาศก์เมตรต่อวินาทีจะค่อยๆทยอยเพิ่มการระบายตามปริมาณน้ําที่เพิ่มขึ้นบริเวณเหนือเขื่อนเจ้าพระยาจนถึงอัตรา 2,600 ลูกบาศก์เมตรต่อวินาทีในวันที่ 12 ต.ค. 60 และจะคงการระบายน้ําในอัตรา 2,600 ลูกบาศก์เมตรต่อวินาทีต่อเนื่องไปประมาณ 1 สัปดาห์หากปริมาณฝนตกลดน้อยลงจะเริ่มลดปริมาณการระบายลงตามลําดับ ทั้งนี้ปริมาณน้ําที่ไหลผ่านท้ายเขื่อนเจ้าพระยาเพิ่มขึ้นดังกล่าวจะส่งผลให้ระดับน้ําด้านท้ายเขื่อนเจ้าพระยาบริเวณพื้นที่ลุ่มต่ํานอกคันกั้นน้ําเพิ่มสูงขึ้นจากปัจจุบันประมาณ 0.80 – 1.20 เมตรแต่ยังต่ํากว่าระดับคันกั้นน้ําประมาณ 0.50 -2.0 เมตร ทั้งนี้ เพื่อเป็นการเร่งระบายน้ําในแม่น้ําเจ้าพระยากรมชลประทานได้ควบคุมการปิด – เปิดประตูระบายน้ําคลองลัดโพธิ์อันเนื่องมาจากพระราชดําริจังหวัดสมุทรปราการตามจังหวะการขึ้นลงของน้ําทะเลเพื่อเร่งระบายน้ําออกสู่ทะเลให้รวดเร็วยิ่งขึ้นจึงขอให้ประชาชนในพื้นที่เสี่ยงภัยติดตามสถานการณ์น้ําอย่างใกล้ชิด
ขณะที่ลุ่มน้ําป่าสักที่คาดว่าปริมาณฝนที่ตกหนักช่วงนี้จะส่งผลให้น้ําท่าไหลเข้าเขื่อนป่าสักชลสิทธิ์อย่างต่อเนื่องตามไปด้วยปัจจุบัน(10ต.ค. 60) เขื่อนป่าสักชลสิทธิ์มีปริมาณน้ําในอ่างฯ 878ล้านลูกบาศก์เมตรคิดเป็นร้อยละ 91ของความจุที่ระดับเก็บกัก คงเหลือพื้นที่รองรับน้ําได้อีกเพียง 82ล้านลูกบาศก์เมตร ดังนั้น เพื่อให้มีพื้นที่รองรับปริมาณน้ําอย่างเหมาะสม กรมชลประทานมีความจําเป็นที่ต้องระบายน้ําจากเขื่อนป่าสักชลสิทธิ์เพิ่มขึ้นจากเดิมวันละ 25 ล้านลูกบาศก์เมตรเป็นวันละ 30 ล้านลูกบาศก์เมตร ซึ่งเมื่อน้ําจํานวนนี้ไหลลงไปรวมกับปริมาณน้ําจากคลองชัยนาท-ป่าสักแล้วจะควบคุมปริมาณน้ําไหลผ่านเขื่อนพระรามหกให้อยู่ในเกณฑ์ 550 - 600 ลูกบาศก์เมตรต่อวินาทีส่งผลให้พื้นที่ริมแม่น้ําป่าสักตั้งแต่ท้ายเขื่อนพระรามหกอําเภอท่าเรือจังหวัดพระนครศรีอยุธยาจนถึงจุดบรรจบแม่น้ําเจ้าพระยาอําเภอพระนครศรีอยุธยาจังหวัดพระนครศรีอยุธยามีระดับน้ําเพิ่มสูงขึ้นจากปัจจุบันประมาณ 20 - 30 เซนติเมตร ซึ่งกรมชลประทานได้รายงานสถานการณ์น้ําไปยังจังหวัดพระนครศรีอยุธยากรมป้องกันและบรรเทาสาธารณภัยและหน่วยงานที่เกี่ยวข้องให้ประชาสัมพันธ์แจ้งเตือนประชาชนที่อาศัยอยู่ในพื้นที่ริมสองฝั่งแม่น้ําป่าสักให้เฝ้าระวังติดตามสถานการณ์น้ําอย่างใกล้ชิดหากมีความจําเป็นต้องระบายน้ําเพิ่มอีกเนื่องมาจากมีฝนตกลงมาเพิ่มกรมชลประทานจะแจ้งให้ทราบเป็นระยะๆต่อ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai